Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: (1) A jogi szakvizsgáról szóló 5/1991. (IV. 4.) IM rendelet (a továb biak ban: R2.) 4. §- a következõ (3a) bekezdéssel egészül ki:
Paragraph Index: 833

(2) Az R2. 5. § (3) bekezdése helyébe a következõ szöveg lép: „(3) A részvizsgák sorrendjét a jelölt választja meg. A jelöltnek elsõként azt a részvizsgát kell letennie, amelynek vizsgatárgyából írásbeli vizsgát is tesz. A következõ részvizsgára csak az elõzõ részvizsga sikeres letétele után lehet jelentkezni. A jelentkezéshez csatolni kell az ideiglenes bizonyítványt vagy a jelentkezésben meg kell jelölni az ideiglenes bizonyítvány számát és keltét. A jelentkezés elutasításáról az elutasítás okának megjelölésével a Szakvizsga Bizottság a jelentkezés kézhezvételét követõ 15 napon belül írásban tájékoztatja a jelentkezõt. Ellenkezõ esetben a részvizsga idõpontját a Szakvizsga Bizottság a jelentkezõ által megjelölt, vagy amennyiben ez a jelentkezések száma függvényében nem lehetséges, az ahhoz képesti legkorábbi idõpontra jelöli ki, és errõl a jelentkezõt jelentkezés kézhezvételét követõ 30 napon belül írásban tájékoztatja.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes